Kampa Multecîyan a Şehîd Rûstem Cûdîyî (Mexmûr) de vizêr 8ê Adare Roja Cinîyan ê Kedkaran a Dinya pê rayraşîyayîşêkê girseyî ameye fîrazkerdene.
Cinîyî verê berê Dezgehê Keyeyanê Şehîdan de kom bîyî û pê pankart û sloganan pêru kuçeyan ra şîyî.
Rayraşîyayîşî ra dima Parka Ş. Zehra Penaber de Endama Koordînasyonê Meclîsê Îştare Pakîstane Bîlen eşkerayîye wende û 8ê Adare yê Rayberê Şarê Kurdî Abdullah Ocalanî û pêro cinîyan ê kurdan fîraz kerd.
Eşkerayîye ra dima pê slogananê '8ê Adare Fîraz Bo' û 'Bêserek Cuye Nêbena' govendî gêrîyayî. Cinîyan ard ziwan ke 8ê Adare ganî bibo roja azadîye Rayberîye.
